ధమ్మిక ప్రసాద్

కరియవాసం తిరానా గమగే ధమ్మిక ప్రసాద్ (జననం 1983, మే 30), శ్రీలంక మాజీ క్రికెటర్, నేపాల్ జాతీయ క్రికెట్ జట్టుకు ప్రస్తుత బౌలింగ్ కోచ్. కుడిచేతి ఫాస్ట్-మీడియం బౌలర్ గా రాణించాడు. టెస్ట్, వన్డే ఇంటర్నేషనల్, ట్వంటీ 20 క్రికెట్‌లో శ్రీలంకకు ప్రాతినిధ్యం వహించాడు. సింహళీస్ స్పోర్ట్స్ క్లబ్, బస్నాహిరా నార్త్ తరపున దేశీయ క్రికెట్ ఆడాడు.

చీలమండ, వెన్ను, స్నాయువులకు అనేక గాయాల కారణంగా ప్రసాద్ జట్టు నుండి నిరంతరం తొలగించబడేవాడు. 2015లో వెస్టిండీస్ పర్యటన తర్వాత ఎలాంటి క్రికెట్ ఆడలేదు. 2021 ఫిబ్రవరిలో 37 సంవత్సరాల వయస్సులో అంతర్జాతీయ క్రికెట్ నుండి రిటైర్మెంట్ ప్రకటించాడు.

 దేశీయ క్రికెట్ 
టాప్-ఆర్డర్ బ్యాట్స్‌మన్‌గా క్రికెట్ ఆడటం ప్రారంభించిన ప్రసాద్ ఆ తరువాత ఫాస్ట్ బౌలర్ గా మారాడు. 2002 అండర్-19 ప్రపంచ కప్‌లో ఆడాడు.

 అంతర్జాతీయ క్రికెట్ 
2006 ఫిబ్రవరిలో దేశవాళీ ఫస్ట్ క్లాస్ క్రికెట్‌లో వికెట్‌కు సగటున 23 పరుగుల కంటే తక్కువ చొప్పున బౌలింగ్ చేసిన తర్వాత అతను బంగ్లాదేశ్ పర్యటన కోసం శ్రీలంక వన్డే, టెస్ట్ స్క్వాడ్‌లకు ఎంపికయ్యాడు. ఆ పర్యటనలో తన వన్డే క్రికెట్ లోకి అరంగేట్రం చేసాడు. చిట్టగాంగ్‌లో బంగ్లాదేశ్‌పై 78 పరుగుల తేడాతో 2/29తో విజయం సాధించాడు.

2008 ఆగస్టు శ్రీలంక పర్యటనలో భారత్ పై మూడవ టెస్టులో రెండు ఇన్నింగ్స్‌లలో ఐదు వికెట్లు పడగొట్టాడు. అందులో అతని అభిమాన ఆటగాడు సచిన్ టెండూల్కర్,  రాహుల్ ద్రవిడ్, వీరేంద్ర సెహ్వాగ్ అని ప్రసాద్ పేర్కొన్నాడు. తరువాతి సీజన్లలో అతను టెస్టు క్రికెట్‌ను అప్పుడప్పుడు ఆడాడు. 2008 డిసెంబరులో శ్రీలంక బంగ్లాదేశ్ పర్యటనలో మొదటి టెస్ట్‌లో ఇతను నాలుగు వికెట్లు పడగొట్టాడు, కానీ రెండో టెస్ట్‌లో తొలగించబడ్డాడు.

 వ్యక్తిగత జీవితం 
ప్రసాద్ కందానాలోని డి మజినోడ్ కళాశాలలో చదివాడు. అతను టాప్ ఆర్డర్ బ్యాట్స్‌మెన్‌గా క్రికెట్ ఆడటం ప్రారంభించాడు. నిహారీ కరియవాసమ్‌ను వివాహం చేసుకున్నాడు. 2016 ఆగస్టు 24న తన ట్విట్టర్ ఖాతాలో తాను, తన భార్య ఒక మగబిడ్డకు తల్లిదండ్రులు అయ్యామని ప్రకటించాడు.

 మూలాలు 

 బాహ్య లింకులు 
 

వర్గం:జీవిస్తున్న ప్రజలు
వర్గం:1983 జననాలు
వర్గం:శ్రీలంక వన్డే క్రికెట్ క్రీడాకారులు
వర్గం:శ్రీలంక టెస్ట్ క్రికెట్ క్రీడాకారులు
వర్గం:శ్రీలంక క్రికెట్ క్రీడాకారులు
వర్గం:శ్రీలంక వ్యక్తులు